open-index/open-wikipedia-markdown huggingface dataset:
Älä tuhlaa aikaa

**Älä tuhlaa aikaa** on vuonna 1975 ilmestynyt KOM-teatterin järjestyksessään viides albumi. Se julkaistiin vuoden 1977 *[[Väinämöisen soitto (albumi)|Väinämöisen soitto]]* -albumin tavoin nimellä KOM-kvartetti. 

Eero Ojasen johtama kvartetti koostui jo KOM-teatterin edellisellä albumilla soittaneista muusikoista vahvistettuna kahdella laulajalla. Levyn kappaleet on säveltänyt Jukka Hauru ja niiden sanoitukset ovat Claes Anderssonin sekä Tommy Tabermannin yhdessä tekemiä. Yleisradion Fono-äänitetietokannassa levy esiintyy nimellä *Lapsi*.

## Kappaleet
**A-puoli**
#
#
#
**B-puoli**
#
#
#

## Muusikot
* Pertti Melasniemi – laulu
* Eija Orpana – laulu, viulu
* Jukka Hauru – kitara
* Tapani Tamminen – basso
* Ari Valtonen – rummut
* Eero Ojanen – piano, kosketinsoittimet

## Lähteet
*  KOM ‎– Älä Tuhlaa Aikaa Discogs 

### Viitteet
Zmitrok Bjadulja

**Zmitrok Bjadulja** (, ) oli valkovenäläisen kirjailija **Samuil Jafimavitš Plaunik**in (, Pasadzetsin kylä, Vilnan kuvernementti, Venäjän keisarikunta (nykyinen Lahoiskin piiri, Minskin alue) 23. huhtikuuta 1886–3. marraskuuta 1941 Oral, Kazakstanin SNT) kirjallisessa tuotannossaan käyttämä salanimi.

Köyhästä valkovenäläisestä juutalaisperheestä kotoisin olleen Zmitrok Bjaduljan ensimmäinen kirjoitus julkaistiin Naša Niva-lehdessä vuonna 1907. joskin jo hänen ensimmäinen kirjoituksensa oli julkaistu Hänen tuotantonsa nousi suosioon selvemmin Neuvostoliiton aikana. Hän oli 1920- ja 1930-luvulla tunnettu valkovenäläinen runoilija, prosaisti ja poliittinen aktivisti Neuvostoliitossa. Kirjoituksissaan hän käytti sekä valkovenäjän että venäjän kieltä. Hänen tuotantoaan, muun muassa lastenrunoja  käännettiin ja luettiin varsin laajalti Neuvostoliitossa myöhemminkin.

Kirjailija sai surmansa evakuointimatkalla maaliskuussa 1941 ja hänet on haudattu Oralin kaupunkiin Kazakstanissa.

## Lähteet

## Aiheesta muualla

* Writer Zmitrok Biadula   (belarus-misc.org)
* Bjadulja Zmitrok  (slounik.org)
* Vybranyja tvory Bjadulja Zmitrok (belaruskaja internet-biblijateka)  (kamunikat.org)
* Zmitrok Bjadulja    (biadulia.ru)
* Zmitrok Bjadulja (Kirjailijan mukaan nimetystä kadusta Minskissä)  (vulica.by)
V. V. Riihiluoma

**Vesa Veikko (''V. V.'') Riihiluoma** (18. joulukuuta 1967 – 19. kesäkuuta 2020 Piikkiö) oli suomalainen laulusolisti ja kitaristi. Riihiluoma tunnettiin erityisesti Eurooppa 3 -yhtyeen laulusolistina sekä lauluntekijänä.

Yhtyeessä soittivat myös esimerkiksi hänen veljensä Panu ja veljenpoikansa Petteri Riihiluoma.

Lisäksi Riihiluoman kappaleista on tehty joitakin coverversioita, joita ovat esittäneet muun muassa Matti ja Teppo, Movetron, Neljänsuora, Antti Westman ja Irina. Riihiluoma kuoli juhannuksena 2020, ilmeisesti sairauskohtaukseen kotonaan. Hänellä oli vaimo ja kaksi lasta. Riihiluoma oli tekemässä uutta albumia, joka oli jo melkein valmis. Vuonna 2016 Riihiluoma oli kateissa jonkin aikaa sairaskohtauksen takia.

## Lähteet
Venäläinen chanson

**Venäläinen chanson** on musiikin genre, joka on neologistisesti nimetty ranskalaisen chansonin mukaan. Musiikillisesti tyylin on juuret ovat 1800-luvun romansseissa. Sen esimuotoa ovat laulaneet maaorjat ja tsaarinajan poliittiset vangit. Se on kehittynyt Neuvostoliiton pakkotyöleireillä. Hruštšovin suojasään aikana vapautetut miljoonat pakkotyövangit levittivät musiikkia tehokkaasti koko Neuvostoliiton alueelle. Neuvostojärjestelmä ei kuitenkaan hyväksynyt vankien musiikkia, ja sitä esitettiin vain yksityistilaisuuksissa ja jaeltiin maanalaisesti kaseteilla. Sanoitukset käsittelevät usein romantisoivasti vankiloita ja rikollisia. Tyyli tunnetaan myös nimellä ”blatnaja pesnja” (), joka tarkoittaa lauluja rikollisista (”varkaan laulu”). Sitä on usein verrattu gangsta rapiin. Se on myös samaan tapaan vedonnut huomattavasti varsinaista rikollista alamaailmaa suurempaan yleisöön.

Tunnettuja esiintyjiä ovat Arkadi Severnyi (ven. Аркадий Северный), Mihail Krug (ven. Михаил Круг), Bulat Okudžava (ven. Булат Шалвович Окуджава), Vladimir Vysotski (ven. Влади́мир Высо́цкий) ja Mihail Šufutinski (ven. Михаи́л Шуфути́нский)

## Lähteet
Toivio (Pirkkala)

**Toivio** on Pirkkalan 18. kunnanosa. Toivio sijaitsee valtatien 3 eteläpuolella Pirkkalan itäosassa lähellä Tampereen rajaa. Toiviossa sijaitsee Toivion koulu ja lainausasema.

Toivion rakentaminen alkoi 1950-alussa, jolloin sinne alkoi muuttaa maanhankintalain lunastetuille tiloille rintamamiehiä, kaatuneiden omaisia ja siirtoväkeä. Alue oli lunastusvaiheessa pääosin metsää, eikä sinne johtanut teitä. Ensimmäiseksi rakennettiin Saukontien ja Ruotutien varret, ja koulu ja päiväkoti valmistuivat 1958.

Osuusliike Tuotanto perusti 1952 Toivion ensimmäisen kaupan ja kymmenen vuotta myöhemmin alueella avasi myös ASO-ketjun kauppa. Tuotannon liike muutti vuonna 1984 nimensä S-valinta Punahilkaksi, joka oli myös Toivion viimeinen kyläkauppa, kun se sulki ovensa 1991. Samassa rakennuksessa toiminut posti lopetti samana vuonna toimintansa.

Toivion rakennuskaava hyväksyttiin 1987, jolloin alueen täydennysrakentaminen alkoi.

Toivion koulussa opiskelevat vuosiluokat 1-6 ja lisäksi se sisältää myös eskarin. Toivoon koulu on Vihreä lippu -koulu, joka sijaitsee metsän vieressä. Osa metsästä kuuluu välituntialueeseen.

## Lähteet
Matti Kankaanpää

**Matti Kankaanpää** (6. marraskuuta 1927 Jyväskylä – 13. heinäkuuta 2021 Espoo) oli suomalainen yritysjohtaja, koulutukseltaan diplomi-insinööri. Hän oli Valmetin toimitusjohtaja 1980–1991. Hän tuli Valmetin palvelukseen 1971 oltuaan sitä ennen Jaakko Pöyry & Co:n varatoimitusjohtaja 1968–1971. Kankaanpää sai vuorineuvoksen arvonimen vuonna 1986.

## Lähteet

## Aiheesta muualla
* Matti Kankaanpään muistokirjoitus ''Helsingin Sanomissa''
Wendell Harrison

**Wendell Harrison** (s. 1942 Detroit, Michigan) on yhdysvaltalainen jazzmuusikko. Hän soittaa sekä klarinettia että tenorisaksofonia. Hän aloitti klarinetinsoiton 7-vuotiaana ja tenorisaksofonin high school -aikanaan. Häntä opetti Barry Harris. Hän muutti vuonna 1960 New Yorkiin, jossa hän soitti Jack McDuffin, Elvin Jonesin, Sonny Stittin, Grant Greenin ja Sun Ran kanssa. Hän oli mukana Hank Crawfordin yhtyeessä yli neljän vuoden ajan.

Vuonna 1970 Harrison palasi Detroitiin työskentelemään sessiomuusikkona ja jazzopettajana. Hän perusti useita levy-yhtiöitä. Hänen kanssaan soittivat Leon Thomas, Marcus Belgrave, Kirk Lightsey, Charles Tolliver ja James Carter. Harrisonin levytysten joukossa ovat *An Evening with the Devil* (1975), *Organic Dream* (1981), *Reawakening* (1985), *Forever Duke* (1991) ja *Eighth House: Riding with Pluto* (2002).

## Lähteet

## Aiheesta muualla
Yahya Khan

**Yahya Khan** (1917 - 1980) oli  pakistanilainen sotilas ja  poliitikko, joka toimi maansa presidenttinä 1969-1971.

Intia hyökkäsi joulukuussa 1970, Pakistanin armeija kukistui nopeasti, Itä-Pakistanista tuli Bangladesh.  Yahya Khan erosi 20. joulukuuta ja Zulfikar Ali Bhuttosta tuli presidentti.

## Lähteet
AIDC F-CK-1 Ching-kuo

**AIDC F-CK-1 Ching-kuo** (經國號戰機) *IDF, Indigenous Defensive Fighter* on monessa roolissa toimimaan pystyvä (eng. *multirole fighter*) kevyt suihkuhävittäjälentokone. Se suunniteltiin ja valmistettiin Taiwanissa, joskin yhdysvaltalaisten avustuksella. Ensilento tapahtui vuonna 1989. Vuosina 1990–2000 tätä konetyyppiä tuotettiin 130 koneyksilöä, ja se on edelleen aktiivisesti palveluskäytössä. Konetyyppi kehiteltiin, koska Taiwanin hallitus ei voinut solmia koneostoja amerikkalaisten F-20 Tigershark -konetyypin suhteen.

Ching-kuo nimettiin Taiwanin presidentin mukaisesti. Yhdysvallat alkoi lähentää välejään Kiinaan, joten taiwanilaiset eivät enää saaneet ostettua uusia taistelukoneita ikääntyvien F-5 ja F-104 Starfighter -tyyppien korvaajaksi. Tämä ei kuitenkaan estänyt tietotaidon ja konsultoinnin välittämistä Taiwanille. Myöhemmin Taiwan sai omat F-16 Fighting Falcon -hävittäjänsä. Tämä seikka pienensi F-CK-1 -tyypin tuotantomäärää.

Konetyypin lakikorkeus on 16&nbsp;800&nbsp;metriä, ja huippunopeus on 2&nbsp;200&nbsp;km/h eli 1,8&nbsp;Machia. Konetyyppi käyttää sekä 20&nbsp;mm Vulcan-tyyppistä tykkiä että ilmataisteluohjuksia. Tarkkuusohjattujen täsmäpommien käyttö on tällä koneella mahdollista.

Suihkumoottoritehot ovat: 27&nbsp;kN kuivana ja 42&nbsp;kN jälkipoltolla. Konetyyppi käyttää kahta suihkumoottoria.

## Lähteet

## Kirjallisuutta
*
*

## Aiheesta muualla
*http://www.milavia.net/aircraft/ching-kuo/ching-kuo.htm
*http://www.taiwanairpower.org/af/idf.html 
*http://www.military-today.com/aircraft/aidc_fck1_ching_kuo.htm 
*http://www.militaryfactory.com/aircraft/detail.asp?aircraft_id=422
*http://www.avionslegendaires.net/avion-militaire/aidc-f-ck-1-ching-kuo/
*http://www.ainonline.com/social-tags/aidc-f-ck-1-ching-kuo
Wasim Sajjad

**Wasim Sajjad**  (s. 1941) on pakistanilainen lakimies, joka on toiminut maansa virkaatekevänä presidenttinä kahteen otteeseen: vuonna 1993 ja vuoden 1997 lopussa.

## Lähteet
Jean-Louis Tournadre

**Jean-Louis Tournadre** (s. 17. marraskuuta 1958) on kilpauransa lopettanut ranskalainen ratamoottoripyöräilijä. Hänestä tuli ensimmäinen ranskalainen maailmanmestari 250-kuutioisissa, kun hän voitti sarjan maailmanmestaruuden vuonna 1982 Yamahalla. Kaikki sarjat huomioon ottaen, Tournadre oli kaikkien aikojen toinen ranskalaismaailmanmestari Kansainvälisen moottoripyöräilyliiton alaisissa kilpailuissa. Patrick Pons voitti kolme vuotta aikaisemmin maailmanmestaruuden vähemmän tunnetussa Formula 750-luokassa.

Jean-Louis Tournadre voitti Ranskan mestaruuden vuonna 1979 750-kuutioisissa ennen uraansa MM-tasolla. Tournadre ajoi ensimmäisen MM-osakilpailunsa kaudella 1980 350-kuutioisissa Britannian osakilpailussa ja 250-kuutioisissa Tšekkoslovakian osakilpailussa. Ensimmäisen kerran hän oli palkintopallilla niin ikään Tšekkoslovakian osakilpailussa kaudella 1981.

Tournadren ura MM-tasolla oli varsin erikoinen. Hän ajoi vain yhden ehjän täyden kauden ja voitti sillä kaudella maailmanmestaruuden. Muuten Tournadre oli kaukana kärjestä. Jean-Louis Tournadren uran erikoisuutta korostaa sekin, että vaikka hän on maailmanmestari, hän voitti urallaan vain yhden osakilpailun. Senkin osakilpailuvoiton Ranskan osakilpailussa mahdollisti se, että moni huippukuljettaja mukaan lukien Anton Mang ja Carlos Lavado kieltäytyivät ajamasta puutteellisten turvatoimenpiteiden vuoksi. Tournadren ainoaksi jäänyt maailmanmestaruus ratkesi sekin MM-historian pienimmällä erolla eli yhdellä pisteellä. Toiseksi jäänyt Mang voitti enemmän osakilpailuja (5), mutta Tournadren onnistui tasaisuudellaan kerätä enemmän pisteitä. Jean-Louis Tournadre ajoi joka kilpailussa maaliin ja huonoin sijoitus oli seitsemäs. Anton Mangin päätös olla osallistumatta Ranskan osakilpailuun todennäköisesti ratkaisi maailmanmestaruuden Jean-Louis Tournadren hyväksi.

Maailmanmestaruuskauden jälkeen Jean-Louis Tournadre ei yltänyt enää edes MM-pisteille. Kaudella 1983 Tournadre osallistui yhdeksään osakilpailuun ja ajoi vain kahdesti maaliin. Tämän jälkeen hän oli kaksi kautta poissa MM-sarjoista. Kaudella 1986, joka oli Tournadren viimeinen, hän osallistui kahdeksaan osakilpailuun ja ajoi kerran maaliin asti.

## Saavutukset
### 250cc-luokka
*Maailmanmestari 1982
*1 osakilpailuvoitto MM-sarjassa, 4 kakkossijaa ja 4 kolmossijaa

### Muuta
* Ranskan mestaruus 750-kuutioisissa 1979

## Lähteet
Lady Chatterleyn rakastaja

**Lady Chatterleyn rakastaja** () on englantilaisen kirjailija D. H. Lawrencen romaani vuodelta 1928. Teos julkaistiin alun perin Italiassa Britannian sensuurikiellon vuoksi ja romaani julkaistiin kirjailijan kotimaassa vasta vuonna 1960. Romaani ilmestyi ensimmäisen kerran suomeksi vuonna 1950 Olli Nuorton "siistittynä" suomennoksena nimellä **Lady Chatterley** sekä Pohjolan kirjan julkaisemana samana vuonna nimellä **Lady Chatterley ja hänen rakastajansa**, jossa oli Jorma Partasen suomennos. Vuonna 1989 julkaistiin Marja Alopaeuksen uusi suomennos.

Kirjassa Sir Clifford Chatterley asettuu sodassa halvaantuneena sukutilalleen Keski-Englantiin. Hänen vaimonsa Constance Chatterley kyllästyy laskelmoivaan ja kylmään mieheensä ja hankkii itselleen rakastajaksi karskin riistanvartija Mellorsin.

D. H. Lawrence vihasi maailman valloittanutta teollista konekulttuuria ja arvosti sen sijaan luontoa ja luonnonmukaista elämää. Niinpä hän teki Lady Chatterleyn halvaantuneesta kartanonherrasta syvästi inhoamansa liikemiehen ja kaivoksen omistajan ja sen sijaan valitsi naisellisen Connien ja miehekkään riistanvartija Mellorsin lemmenhetkien tapahtumapaikaksi kukkia tulvivan metsän.
Romaanissa näkyy realismin ja naturalismin perintö, sillä kerronta kuvaa tarkasti fyysistä ympäristöä. Lawrencen teksti on paikoin myös runollista ja symbolista.

Lawrence sai kovaa kritiikkiä aikalaisiltaan kirjoitustensa siveettömyydestä, vaikka nykynäkökulmasta Lawrencen teoksissa on vain vähän seksuaalista sisältöä. Toisaalta Lawrence on saanut kritiikkiä osalta feministeistä hänen tavastaan kuvata naisten seksuaalisuutta.

## Lähteet
Pääomakanta

**Pääomakanta** on kansantalouden käsite joka kuvaa tuotantoon käytettäviä kiinteitä varoja. Nämä muodostuvat sellaisista aineellisista ja aineettomista valmistetuista varoista joita käytetään toistuvasti tai jatkuvasti tuotantoprosesseissa yli vuoden ajan. Pääomakantaan kuuluvat rakennukset, koneet, laitteet ja kuljetusvälineet. Pääomakantaan lasketaan myös esim. tietokoneohjelmistot, viihteen, kirjallisuuden ja taiteen alkuperäteokset.
Pääomakannan suuruus Suomessa oli vuonna 2009 514 miljardia euroa. Suurin yksittäinen pääomakannan erä muodostuu asuinrakennuksista joiden arvo oli vuonna 2009 223 miljardia euroa.

## Katso myös
*Kansallisvarallisuus
*Kulttuurinen pääoma
*Sosiaalinen pääoma

## Lähteet
Konstantin Savtšenko

**Konstantin Vladimirovitš Savtšenko** (, s. 7. toukokuuta 1977 Omsk, Neuvostoliitto) on venäläis-valkovenäläinen jääpalloilija, joka on edustanut Venäjän pääsarjassa mm. SKA Sverdlovskia, Dynamo Majakia, Sibselmašia, Baikal-Energijaa sekä viime vaiheessa Habarovskin SKA-Neftjanikia. Venäjän pääsarjassa Savtšenko on pelannut 379 ottelua ja tehnyt niissä 121 pistettä. Sibselmašissa ja Baikal-Energijassa hän pelasi 279 ottelua ja teki 102 maalia.

Savtšenko aloitti keväällä 2013 pelaaja-valmentajana seurajoukkueessaan.

Savtšenko aloitti myös uransa Valko-Venäjän jääpallomaajoukkueessa vuoden 2013 kisoissa.

## Lähteet
* Bandysidan: Konstantin Savchenko 
* Sport Baikal: Савченко Константин Владимирович  

### Viitteet
Väinämöisen soitto (albumi)

**Väinämöisen soitto** on vuonna 1977 ilmestynyt KOM-kvartetin ja Agit Propin albumi, joka on järjestyksessään kuudes KOM-teatterin ja kolmas Agit Propin julkaisema levy. Se on vuoden 1975 *[[Älä tuhlaa aikaa]]* -albumin ohella toinen KOM-kvartetin nimellä julkaistu KOM-teatterin levytys. 

## Lauluja Kalevalasta
*Väinämöisen soitto* on Eero Ojasen Kalevalan teksteihin säveltämä kantaatti neljälle laulajalle ja jazzkvartetille. Sen kantaesitys oli vuonna 1974 Pori Jazz -festivaalilla nimellä *Lauluja Kalevalasta*. Teos esitettiin Porissa 13. heinäkuuta kolme kertaa saman päivän aikana Porin Teatterissa, Hotelli Otavassa sekä Porin suomalaisen yhteislyseon juhlasalissa. Konserteissa esiintyivät KOM-teatterin kvartetin lisäksi sen omat laulajat Rea Mauranen, Vesa Milonoff, Vesa Repo ja Tom Wentzel. Kantaesityksen jälkeen *Lauluja Kalevalasta* oli KOM-teatterin ohjelmistossa syyskaudella 1974.

## Muusikot
*Pekka Aarnio – laulu
*Monna Kamu – laulu
*Martti Launis – laulu
*Sinikka Sokka – laulu
*Jukka Hauru – kitara
*Tapani Tamminen – basso
*Ari Valtonen – rummut
*Eero Ojanen – piano
*Marja-Leena Kouki – lausuja

## Kappaleet
**A-puoli**
# 
# 
#
#
**B-puoli**
#
#
#
#

## Lähteet
*KOM & Agit Prop ‎– Väinämöisen Soitto Discogs 

### Viitteet
Silsila (elokuva)

**Silsila** () on vuonna 1981 ilmestynyt intialainen romanttinen draamaelokuva, jonka on ohjannut Yash Chopra. Pääosia näyttelevät Amitabh Bachchan, Jaya Bachchan, Rekha, Shashi Kapoor ja Sanjeev Kumar. Elokuvan on sanottu saaneen inspiraationsa Amitabhin, Jayan ja Rekhan väitetystä kolmiodraamasta. Chopra halusi alun perin Smita Patilin ja Parveen Babin Amitabh Bachchanin vastanäyttelijöiksi, mutta keskusteltuaan Bachchanin kanssa hän valitsi Jaya Bachchanin ja Rekhan.

Korkeista odotuksista huolimatta *Silsilan* tuotto jäi keskinkertaiseksi. Vuosien varrella se on kuitenkin noussut kulttimaineeseen ja kolmiodraamojen klassikoksi. Yash Chopra piti sitä suosikkinaan omista elokuvistaan *[[Lamhe]]n* lisäksi.

## Juoni
Nuorena orvoiksi jääneet kirjailija Amit ja armeijan lentäjä Shekhar ovat veljeksiä ja hyviä ystäviä. Shekhar on onnellisesti kihloissa Shobhan kanssa ja Amit on vasta rakastunut kauniiseen Chandniin. Heitä kohtaa suuri suru, kun Shekharin lentokone ammutaan alas Kashmirissa. Amit katsoo velvollisuudekseen jättää rakastettunsa ja naida veljensä raskaana oleva kihlattu. Kun Amit ja nyt naimisissa oleva Chandni yllättäen kohtaavat taas, heidän rakkautensa osoittautuu häävaloja vahvemmaksi.

## Näyttelijät

## Musiikki
Elokuvan musiikin sävelsi säveltäjäkaksikko Shiv-Hari ja suurimman osan sanoituksista kirjoitti Javed Akhtar.

## Lähteet

## Aiheesta muualla
* 
*
George Wein

**George Theodore Wein** (3. lokakuuta 1925 Boston, Massachusetts – 13. syyskuuta 2021) oli yhdysvaltalainen jazzpianisti ja -laulaja sekä impressaari. Hän vaikutti jazziin merkittävästi perustamalla Newport Jazz Festivalin vuonna 1954 ja johtamalla 1950-luvulla omaa Storyville-klubiaan. Wein sai muusikkona vaikutteita Earl Hinesilta, ja hänen tyylinsä soveltuu hyvin swing- ja dixieland-musiikkiin. 1950-luvulla Wein aloitti kiertämisen ja levyttämisen Newport All-Stars -yhtyeessä, johon ovat myös kuuluneet Ruby Braff, Pee Wee Russell, Bud Freeman, Scott Hamilton ja Warren Vache.

Wein sai muun muassa Ordre des Arts et des Lettresin komentajan arvo Ranskassa. Hänet kutsuttiin myös Valkoiseen taloon vuosina 1978 ja 1993. Hän julkaisi omaelämäkertateoksen *Myself Among Others* (2004). Vuonna 2005 hän sai National Endowment for the Artsin myöntämän NEA Jazz Masters- arvon.

## Lähteet
Freddie Keppard

**Freddie Keppard** (27. helmikuuta 1890 New Orleans, Louisiana – 15. heinäkuuta 1933 Chicago, Illinois) oli yhdysvaltalainen jazz-kornetisti. Hän oli Buddy Boldenia seurannut ja King Oliveria edeltänyt kornetin "kuningas" New Orleansissa. Keppard oli aktiivinen noin vuodesta 1906, jolloin hän johti Olympia Orchestraa ja oli vapaana taiteilijana New Orleansissa. Vuonna 1914 hän oli mukana viemässä jazzmusiikkia Los Angelesiin Original Creole Bandin kanssa.

Asetuttuaan Chicagoon 1920-luvun alussa Keppard työskenteli Doc Cookin Dreamland Orchestran, Erskine Taten, Ollie Powersin ja Charles Elgarin kanssa. Vuosina 1923–1927 Keppard teki levytyksiä muun muassa oman Jazz Cardinals -kokoonpanonsa kanssa. Hän kärsi alkoholismista ja tuberkuloosista, johon hän kuoli 43-vuotiaana. Hänen kaikki levytyksensä on julkaistu yhdellä European King Jazz -levy-yhtiön CD:llä.

## Lähteet
Vapauden kaiho (albumi)

**Vapauden kaiho** on vuonna 1979 ilmestynyt KOM-teatterin järjestyksessään seitsemäs albumi. Se julkaistiin Ponsi-levymerkillä, jonka Henrik Otto Donner oli perustanut Love Recordsin mentyä konkurssiin 1979. Albumi ilmestyi CD-muodossa vuonna 2000. Levyn kannen suunnitteli Måns Hedström. 

## Kappaleet
**A-puoli**
# (säv./san. Hiski Salomaa)
# (säv. Kaj Chydenius, san. P. Mustapää)
# (säv. Kurt Weill, san. Bertolt Brecht, Elvi Sinervo)
# (säv./san. Veikko Lavi)
# (säv. Kaj Chydenius, san. Uno von Schrowe)
# (säv. trad., san. Reino Helismaa)
**B-puoli**
# (säv./san. trad.)
# (säv. Kurt Weill, san. Bertolt Brecht, Esko Elstelä)
# (säv. Stanislaw Magierski, san. Heimo Anttiroiko)
# (säv. Kaj Chydenius, san. Jukka Virtanen)
# (säv. Kaj Chydenius, san. Jukka Virtanen)
# (säv./san. Unto Mononen)
# (säv. Kaj Chydenius, san. Bertolt Brecht)

## Solistit
* Kaj Chydenius (B6) 
* Heikki Kinnunen (A4, A6, B4)
* Rea Mauranen (A3)
* Pekka Milonoff (A2)
* Sulevi Peltola (B4)
* Sinikka Sokka (A2, A5, B2, B4, B5, B7)

## Lähteet
* KOM ‎– Vapauden Kaiho Discogs
Pain & Gain

**Pain & Gain** on vuonna 2013 ensi-iltansa saanut Michael Bayn ohjaama elokuva. Elokuvan tapahtumat sijoittuvat Miamiin Floridaan vuosien 1994 lokakuun ja 1995 kesäkuun välille. Elokuva perustuu löyhästi Pete Collinsin kirjoittamiin lehtiartikkeleihin vuodelta 1999.

Elokuva julkaistiin DVD:nä ja Blu-rayna Yhdysvalloissa 27. elokuuta 2013 ja Suomessa 11. joulukuuta 2013.

## Juoni
Elokuvan tapahtumat sijoittuvat 1990-luvun puoliväliin. Daniel Lugo (Mark Wahlberg) on miamilainen kehonrakentaja, joka haluaa elää amerikkalaista unelmaa. Kahden kehonrakentajakaverinsa, Adrian Doorbalin (Anthony Mackie) ja kristityn ex-vangin Paul Doylen (Dwayne Johnson), kanssa he sieppaavat rikkaan liikemiehen (Tony Shalhoub) aikomuksenaan rikastua.

## Näyttelijät

## Lähteet

## Aiheesta muualla
* 

### Pete Collinsin alkuperäiset lehtiartikkelit
* 
* 
*
Haittaako järki? – KOM-teatterin lauluja vuosilta 1982–83

**Haittaako järki? – KOM-teatterin lauluja vuosilta 1982–83** on vuonna 1985 ilmestynyt KOM-teatterin järjestyksessään kahdeksas albumi. Se sisältää kappaleita kuudesta teatterin vuosina 1982–1983 esittämistä musiikkinäytelmästä.

## Kappaleet
**A-puoli**
# (säv. Henrik Otto Donner, san. Rauno Ekholm)
# (säv. Henrik Otto Donner, san. Rauno Ekholm)
# (säv. Bulat Okudžava, san. Bulat Okudžava, Kaj Chydenius)
# (säv. Vladimir Vysotski, san. Vladimir Vysotski, Pirkko Saisio)
# (säv. Valentina Vasiljeva, Atanas Kojev, san. Bulat Okudžava, Kaj Chydenius)
# (säv. Kaj Chydenius, san. Eino Leino)
# (säv. Kaj Chydenius, san. Tua Forsström)
# (säv. Kaj Chydenius, san. Hedda Zinner)
**B-puoli**
# (säv. Kaj Chydenius, san. Carmen Luz Bejarano)
# (säv. Ed McCurdy, san. Ed McCurdy, Kaj Chydenius)
# (säv./san. trad.)
# (säv. Eero Ojanen, san. Liisa Urpelainen)
# (säv. Eero Ojanen, san. Korkea veisu)
# (säv. Kaj Chydenius, san. Aku-Kimmo Ripatti)
# (säv. Kaj Chydenius, san. Aku-Kimmo Ripatti)

## Solistit
* Kaj Chydenius (B3) 
* Kristiina Halkola (B2, B3) 
* Marjorita Huldén (B5) 
* Rea Mauranen (A1)
* Pekka Milonoff (A3, A5)
* Marja Packalén (B6, B7) 
* Erkki Saarela (B7)
* Pirkko Saisio (A4, A5)
* Sinikka Sokka (A6, A7, A8, B1, B4)
* Kari Väänänen (A2)

## Näytelmät
* B. Traven: *Kuolemanlaiva* (A1, A2)  
* Bulat Okudžava: *Avattu ovi* (A3, A4, A5)
* Kaj Chydenius: *Salaiset sävelet* (A6, A7, A8, B1)
* Kaj Chydenius: *Kuivin jaloin* (B2, B3)
* Mihail Bulgakov: *[[Saatana saapuu Moskovaan]]* (B4, B5)
* Aku-Kimmo Ripatti: *Karhunainen* (B6, B7)

## Lähteet
*HAITTAAKO JÄRKI? KOM-teatterin lauluja vuosilta 1982-1983. Fono-äänitetietokanta
*Haittaako järki  Suomen äänitearkisto 

### Viitteet
On matkaa jatkettava

**On matkaa jatkettava** on vuonna 1986 ilmestynyt KOM-teatterin järjestyksessään yhdeksas albumi. 

Se sisältää lauluja kahdesta teatterin ohjelmistossa olleesta musiikkinäytelmästä. Levyn A-puoli sekä B-puolen kappaleet 1-3 ovat vuonna 1983 esitetystä Georg Kreislerin näytelmästä *Tänä iltana Lola Blau*. Loput albumin laulut ovat vuoden 1985 näytelmästä *Hävinneiden legenda*, jonka on kirjoittanut Pirkko Saisio.

## Kappaleet
A1–A8 ja B1–B3 sävellys ja alkuperäinen sanoitus Georg Kreisler, suomennos Liisa Urpelainen ja sovitus Markus Fagerudd, paitsi B2 sävellys Wolfgang Amadeus Mozart. B4–B7 sävellys Eero Ojanen ja sanoitus Pirkko Saisio.

**A-puoli**
#
#
#
#
#
#
#
#
**B-puoli**
#
#
#
#
#
#
#

## Solistit
* Pekka Milonoff (B4, B5)
* Heikki Paavilainen (B5)  
* Pauli Poranen (B6) 
* Vieno Saaristo (A1–A8, B1–B3) 
* Pirkko Saisio (B7)

## Lähteet
*ON MATKAA JATKETTAVA Lauluja näytelmistä 'Tänä iltana Lola Blau' ja 'Hävinneiden legenda'. Fono-äänitetietokanta
*On matkaa jatkettava  Suomen äänitearkisto

### Viitteet
Anne Suoranta

**Anne Suoranta** on suomalainen yleisurheiluvalmentaja. 

Hän on valmentanut useita suomalaisia pika- ja aitajuoksijoita ja hänen valmennettavansa ovat saavuttaneet useita Suomen mestaruuksia. Vuonna 2010 Suorannan valmennuksessa ollut Hannu Ali-Huokuna juoksi avausosuuden Barcelonan EM-kisoissa miesten 4×100 metrin (39,29) Suomen ennätysjoukkueessa. Suorannan valmennnettaviin kuului myös aitajuoksija Matilda Bogdanoff, Bogdanoff sijoittui naisten 100 m aitajuoksussa sisäratojen MM-kilpailuissa Puolan Sopotissa seitsemänneksitoista. Bogdanoff kilpaili myös Zürichin Euroopan-mestaruuskilpailuissa vuonna 2014. 

Suoranta on toiminut muun muassa Suomen Urheiluliiton (SUL) talenttikouluttajana, Eniro-valmentajana, seuratasolla valmennuspäällikkönä sekä erilaisissa valmennustehtävissä. 

Suoranta on suorittanut valmentajan ammattitutkinnon Pajulahden urheiluopistolla. Hänen seuransa on HIFK-Friidrott.

## Lähteet

## Aiheesta muualla
* Kotisivu annesuoranta.kuvat.fi
Somalin niemimaa

**Somalin niemimaa** sijaitsee Koillis-Afrikassa, Afrikan sarvessa, Etiopian ja Somalian alueella. Niemimaan pinta-ala on noin 750&nbsp;000 neliökilometriä.

## Lähteet
*
Phil Ranelin

**Phil Ranelin** (s. 1940 Indianapolis, Indiana) on yhdysvaltalainen jazzpasunisti. Hän varttui Indianapolisissa ja muutti New Yorkiin. Sieltä hän suuntasi Detroitiin, jossa hän toimi sessiomuusikkona muun muassa Stevie Wonderin kanssa. Vuonna 1971 hän perusti saksofonisti Wendell Harrisonin kanssa Tribe-konglomeraatin (yhtye, lehti ja levy-yhtiö), joka käytti kokeellista jazzia afroamerikkalaisten poliittisen tietoisuuden lisäämisen välineenä. Vuonna 1971 Ranelin myös julkaisi ensimmäisen albuminsa yhtyeen johtajana; *Message from the Tribea* seurasivat *The Time Is Now!* (1974) ja *Vibes From the Tribe* (1976). Tribe-organisaatio hajosi (folded) vuonna 1978, ja tämän jälkeen Ranelin soitti useiden vuosien ajan Freddie Hubbardin kautta. Hän on jatkanut muusikonuraansa vielä 2000-luvulla muun muassa albumilla *Perserverence on Wide Hive* (2011), jolla kuullaan myös Henry Franklinia ja Big Blackia.

## Lähteet

## Aiheesta muualla
* Viralliset sivut
Michel Massot

**Michel Massot** (s. 25. lokakuuta 1960) on belgialainen tuubisti, pasunisti, eufoniumin soittaja ja säveltäjä. Hän opiskeli konservatorioissa tuuban- ja pasuunansoittoa. Hän työskenteli avantgarde-musiikin parissa muiden muassa Garrett Listin, Henri Pousseurin ja Jean-Pierre Peuvionin kanssa. Hän perusti saksofonisti Fabrizio Cassolin ja rumpali Michel Debrullen kanssa Trio Bravon. Trio levytti useita albumeja ja kiersi kymmenen vuoden ajan Euroopassa, Yhdysvalloissa ja Kanadassa. Kun trion saksofonisti korvattiin ranskalaisella Laurent Dehorsilla, kokoonpanon uudeksi nimeksi tuli Trio Grande.

Massot on työskennellyt myös muissa yhtyeissä. Hän myös soitti *[[Vain ystäviä]]* -elokuvan soundtrackilla. Hän on esiintynyt duossa pasunisti Geoffroy De Masuren kanssa. Hänen muita yhteistyökumppaneitaan ovat olleet Claude Barthelemy, Gary Valente, Sofia Domancich, Evan Parker, Hélène Labarriere, Mäâk's Spirit, Christof Lauer, Wolfgang Puschnig, Klaus Königin orkesteri, Louis Sclavis, Kenny Wheeler, Simon Nabatov ja Tom Rainey. Massot on konservatorion opettajana Liègessä.

## Lähteet
Pedro Iturralde

**Pedro Iturralde** (13. heinäkuuta 1929 – 1. marraskuuta 2020) oli espanjalainen saksofonisti, klarinetisti ja säveltäjä. Hän aloitti julkisen esiintymisen 11-vuotiaana. Hän valmistui Madridissa kuninkaallisesta konservatoriosta ja johti omaa jazzkvartettiaan, joka yhdisti jazziin flamencovaikutteita. Iturralde opiskeli lyhyesti Berklee College of Musicissa Yhdysvalloissa. Hän opetti saksofonia konservatoriossa Madridissa vuoteen 1994 ja loi samanaikaisesti kansainvälistä uraa sekä jazzesiintyjänä että solistina sinfoniaorkesterien kanssa.

## Lähteet
Perry Robinson

**Perry Robinson** (17. syyskuuta 1938 New York, New York – 2. joulukuuta 2018) oli yhdysvaltalainen jazzklarinetisti. Hän on urallaan pyrkinyt yhdistämään yhä kiinteästi swingiin liitetyn klarinetin avantgarde-suuntaukseen. Robinson opiskeli muun muassa Lenox School of Jazzissa. Hän on soittanut Paul Bleyn, Archie Sheppin ja Bill Dixonin kanssa. Hän työskenteli myös Roswell Ruddin kvintetin kanssa (1968) ja soitti Jazz Composers' Orchestran kanssa. Hän teki vuonna 1972 yhteistyötä Gunter Hampelin ja vuonna 1973 Dave Brubeckin yhtyeen kanssa.

## Lähteet
Abdul Hamid

**Mohammad Abdul Hamid** (; s. 1. tammikuuta 1944 Kamalpur) toimi Bangladeshin presidenttinä 2013–2023. Hänet aloitti presidenttinä 14. maaliskuuta 2013, kun hänen edeltäjänsä Zellur Rahman kuoli kesken toimikautensa. Presidentin toimikausi on viisi vuotta. 

Hamid on koulutukseltaan lakimies Dhakan yliopistosta. Hänen syntymänsä aikaan Bangladesh oli osa Brittiläistä Intiaa ja vuodesta 1947 Pakistania. Hamid lähti politiikkaan kotimaakunnassaan Kishoregonj’ssa 1960-luvun alussa vastustaakseen silloista Pakistanin Mohammad Ajub Khanin sotilashallitusta ja joutui useita kertoja vankeuteen tämän takia. Hänen puolueensa on islamilainen awamiliitto, jonka varapuheenjohtajaksi hän nousi 1974. Pakistanin parlamentin jäsen hän oli vuodesta 1970 alkaen. Bangladeshin itsenäisyyssodan aikana 1971 hänellä oli tärkeä rooli Intian puolelle paenneiden pakolaisten johtajana. Maan itsenäisyyden aikana vuodesta 1971 hän on toiminut muun muassa koulutusjärjestelmän parantamisen puolesta. Awamiliitto oli oppositiossa vuosina 2001−2006, jonka jälkeen se on ollut monipuoluehallituksen osana. Hamid nousi parlamentin puhemieheksi 2009. Hän aloitti virkaa tekevänä presidenttinä 14. maaliskuuta 2013 ja valittiin maan presidentiksi viisivuotiskaudelle 22. maaliskuuta 2013.

Maaliskuussa 2018 hänet valittiin toiselle kaudelle.

## Lähteet

## Aiheesta muualla
Gaius Lutatius Catulus

**Gaius Lutatius Catulus** oli Rooman konsuli, jonka johdossa käytiin ensimmäisen puunilaissodan ratkaiseva taistelu ja jonka nimellä sodan jälkeinen rauha tunnetaan. Lutatiuksesta ei ole tietoja ennen hänen konsuliksi tuloaan.

Vuonna 243 eaa. Rooman ja Karthagon välinen I puunilaissota oli kestänyt 22 vuotta ja molemmat valtakunnat olivat uupuneita Sisilian hallinnasta käytävään sotaan, mutta kumpikaan ei ollut valmis luovuttamaan. Rooma keräsi voimansa viimeiseen ponnistukseen ja rikkaiden kansalaisten vapaaehtoisten lainojen turvin Rooma rakensi uuden laivaston. Lutatiuksen osallistumisesta kampanjaan ei ole näyttöä, mutta hänen myöhemmät vaiheensa antavat syytä epäillä, että Lutatius saattoi olla hankkeen takana.

Vuonna 242 eaa. Gaius Lutatius Catulus valittiin konsuliksi. Hän oli novus homo eli nousukas (hänen suvustaan ei ollut aikaisempia konsuleita). Parikseen Lutatius sai A Postumius Albinuksen, joka oli ikivanhaa sukua edustava patriisi. Tulevan sotavuoden suunnitelmia ja konsulien työnjakoa koskeva politikointi kärjistyi siihen, että pontifex maximus kielsi Postumiusta poistumasta Rooman kaupungista uskonnollisten syiden takia. Niinpä laivaston komento oli pakko antaa Lutatiukselle. Lutatiuksen avuksi sotatoimiin määrättiin praetori Q Valerius Falto, joka oli vanhaa patriisisukua. Lutatius ja Valerius veivät laivaston Sisiliaan ja operoivat vesillä ylivoimaisina, koska Karthago ei lähettänyt suuria voimia alueelle. Oltuaan pitkään Sisiliassa Lutatius haavoittui vakavasti, kun  häneen osui katapultin ammus.

Vuoden 241 eaa. maaliskuussa Karthago lähetti suuren laivaston Sisiliaan mukanaan maajoukkoja (mm. elefantteja). Sää oli huono. Lutatius määräsi Valeriuksen ottamaan komennon laivoissa ja seurasi itse taistelua maalta käsin. Laivastot kohtasivat Aigates-saarien luona ja roomalaiset saavuttivat voiton. Tämän jälkeen Lutatius neuvotteli Hamilkar Barkan kanssa rauhanehdot, jotka Rooman senaatin määräämien tiukennusten jälkeen päätyivät I puunilaissodan rauhansopimukseksi, joka tunnetaan 'Lutatiuksen rauhan' nimellä. Lutatius palasi Roomaan, mutta ei saanut yksin kunniaa sodan voittamisesta. Lopulta järjestettiin kaksi triumfia, toinen Lutatiukselle ja toinen Valeriukselle.

Lutatiuksen myöhemmistä vaiheista ei ole historiassa viitteitä. Hänen nimensä esiintyy Juturnan temppelin jäänteissä, joten hän lienee vaikuttanut sen rakentamiseen. Lutatiuksen kuolinvuotta ei tiedetä. 

Gaius Lutatius Catulus on Jukka M. Heikkilän romaanin *[[Merikonsuli]]* (1995) päähenkilö.

## Lähteet
*Polybios
* J F Lazenby, The First Punic War
Petr Čáslava

**Petr Čáslava** (s. 3. syyskuuta 1979 Kolín) on tšekkiläinen jääkiekkoilija, joka edustaa KHL-seura Severstal Tšerepovetsia. Hän on pelannut urallaan myös Tšekin maajoukkueessa jääkiekon maailmanmestaruuskilpailuissa.

## Lähteet
* Čáslava Eliteprospects-sivustolla
Johnny Winter And

**Johnny Winter And** on yhdysvaltalaisen kitaristi, laulaja, lauluntekijä, yhtyeenjohtaja ja tuottaja Johnny Winterin kolmas varsinainen studioalbumi.

Albumia on sanottu kovatasoiseksi. Winterin taustayhtyeessä on entisiä McCoys-yhtyeen jäseniä. Rumpali Randy Z:n tilalle tuli tämän jälkeen Bobby Caldwell. Uusintajulkaisun (2012) kansitekstin mukaan albumilla on hitti "Rock And Roll, Hoochie Koo".

Julkaisuvuosi on 1970 ja levyn ovat tuottaneet Winter ja Rick Derringer. Tuotannossa ovat avustaneet Roy Segal ja Edgar Winter. Segal on toiminut myös äänittäjänä.

Levy-yhtiö on Columbia Records, CBS, Inc. / 51 W. 52 Street, New York, N.Y. Luettelotunnus on Columbia C 30221.

Valokuvat on ottanut Norman Seeff ja taidesuunnittelusta vastaa Lloyd Ziff.

Kiitoksissa on mainittu Steve Paul ja Teddy Slatus. Paul on manageri, joka järjesti Winterille levytyssopimuksen Columbia-yhtiölle.

## Kappaleet

Albumin rauhalliset kappaleet ovat "No Time to Live", "Am I Here" ja "Let the Music Play".

## Kokoonpano

* Johnny Winter – kitara, laulu
* Rick Derringer – kitara, laulu
* Randy Hobbs – basso, laulu
* Randy Z – rummut

## Uusintajulkaisut

* 2012 Johnny Winter: 5xCD Original Album Classics (Columbia 88725465472CD1), Sony Music Entertainment.
 
## Lähteet
* Johnny Winter: 5xCD *Original Album Classics* / *Johnny Winter And* (Columbia 88725465472CD1) 2012
### Viitteet

## Aiheesta muualla
*
Euroopan olympiakomiteat

**Euroopan olympiakomiteat** (**EOC**) on eurooppalaisten olympiakomiteoiden yhteenliittymä. Järjestö pyrkii edistämään kilpa- ja huippu-urheilua sekä liikuntaa Euroopassa.

EOC järjestää neljän vuoden välein Euroopan kisat sekä kahden vuoden välein Euroopan nuorten olympiafestivaalit.

## EOC:n jäsenkomiteat

## Lähteet

## Aiheesta muualla
* https://www.eurolympic.org/
Ingrid Newkirk

**Ingrid Newkirk** (s. 11. kesäkuuta 1949) on eläinten oikeuksia puolustavan järjestö PETAn (*People for the Ethical Treatment of Animals*) johtaja, jonka hän perusti Alex Pachecon kanssa vuonna 1980.

Newkirk kääntyi eläinten oikeuksien puolustajaksi vuonna 1970, kun hänen silloinen naapuri hylkäsi kissanpentuja, jotka Newkirk päätti ottaa hoitoonsa.

## Lähteet
Kim Hi-kyung

**Kim Hi-kyung** (; s. 1954) on eteläkorealainen säveltäjä, joka usein yhdistelee länsimaisia ja ei-länsimaisia vaikutteita. Hän on tehnyt tutkimusta korealaisesta perinnemusiikista ja Elliott Carterista. Hän on ollut IRCAMin residenssisäveltäjänä ja toiminut Pacific Rim Music Festivalin taiteellisena johtajana. Vuonna 2007 säveltäjä johti korealaisen gayageumin ja länsimaisten soittimien festivaalin, johon sisältyi yksitoista tapahtumaa Kaliforniassa ja Soulissa.

Kim Hi-kyung on säveltänyt Yo-Yo Malle, Alexander-jousikvartetille, Koussevitzky-sätiölle, Fromm-säätiölle ja BluePrint-festivaalille. Hänen teostensa joukossa ovat *Rituels I*, *II* ja *III* sekä näiden päätös *Rituel Suite*.

## Lähteet
Sudenmorsian (albumi)

**Sudenmorsian** on suomalaisartisti Johanna Kurkelan viides studioalbumi. Sen julkaisi Kaiku Recordings 5. lokakuuta 2012. Albumilta julkaistiin singleinä kappaleet ”Oothan tässä vielä huomenna” ja ”Kaikki askeleet”. Albumi oli alun perin tarkoitus julkaista syyskuun lopulla, mutta sen julkaisua siirrettiin viikolla tuotannollisteknisistä syistä. Albumi on saanut nimensä Aino Kallaksen samannimisen romaanin mukaan.

Albumi oli kohtalainen menestys, sillä se saavutti albumilistalla 3. sijan ja julkaisuvuotensa aikana myös kultalevyrajan yli 12&nbsp;000 kappaleen myynnillä.

## Kappaleet
#
#
#
#
#
#
#
#
#
#
#
#

## Arviot
* Keskisuomalainen: *suopea*

## Lähteet
Suomen Polkupyörä- ja Konetehdas

**Suomen Polkupyörä- ja Konetehdas Oy** oli Kustaa E. Merilän (1875–1961) vuonna 1904 Turkuun perustama Suomen ensimmäinen polkupyörätehdas, jonka toiminta loppui konkurssiin perustajan kuoltua 1960-luvun alussa. Se oli turkulaisten Pyrkijän ja Pyöräkellarin (sittemmin Tunturipyörän) ohella yksi 1930-luvun suurimmista suomalaisista polkupyörävalmistajista. Yrityksen pyöriä myytiin muun muassa tuotemerkeillä Olympia, Kiri, Aino, Luxus, Tähti, Svensk Fauber ja Eagle sekä Supo, josta tuli myös yrityksen loppuvuosien lyhytikäinen mopomerkki 1960-luvun alussa.

Kansakoulun ja kansanopiston käynyt 23-vuotias talollisenpoika Kustaa Edvard Merilä perusti Turkuun polkupyöräliikkeen 1898, jolloin polkupyörä oli juuri yleistymässä rikkaiden leikkikalusta koko kansan kulkuneuvoksi. Amerikkalaisten tuontipyörien ohella Merilä myi aseita, ompelu- ja kutomakoneita sekä veneitä ja niiden moottoreita.

Kuljetusmatkat ja monet välikädet nostivat tuontipyörien hintoja, joten Merilä päätti 1900-luvun alkuvuosina ryhtyä valmistamaan pyöriä itse tuotemerkillä Olympia. Suomen Polkupyörä- ja Konetehdas valimoineen rakennettiin silloin Kaarinan pitäjään kuuluneelle Turun Nummenmäelle. 1930-luvulla tehdas työllisti parhaimmillaan noin 400 henkilöä. Tehtaassa valmistettiin myös muun muassa moottoreita sekä ompelukonepöytiä, joihin kiinnitetyt tuontiompelukoneet myytiin Suomi-tuotemerkillä.

Tuotannon ohella Merilä piti myös pyörien jakelun omalla vastuullaan. Vuonna 1903 avatusta Tampereen sivuliikkeestä myyntiorganisaatio kasvoi 1930-luvun loppuun mennessä 14 myymälän valtakunnalliseksi ketjuksi, joka myi myös suksia, potkukelkkoja sekä erilaisia maatalouskoneita. Omien liikkeiden lisäksi pyöriä myivät asiamiehet ja kauppamatkustajat.

Vaikeana luonteena Kustaa Merilä oli riidoissa milloin kenenkin kanssa. Kun Nummenmäki liitettiin Turkuun, Merilä laajensi tuotantoaan Turun sijasta Kuopioon, jonne hän rakennutti tehtaan uudelle Savon Pyörä Oy:lle. Toiminta ei kuitenkaan menestynyt, ja vuonna 1952 kiinteistö myytiin vaatevalmistaja Turo Oy:lle. Myös Naantalissa oli tehdas, joka oli Merilän pojan omistuksessa. 1950-luvulla Merilän polkupyörätuotanto menetti kilpailukykyään. Yli 80-vuotias teollisuusneuvos Merilä johti yrityksiään miltei kuolemaansa 1961 saakka, minkä jälkeen valtio haki liiketoiminnan konkurssiin verovelkojen vuoksi 1963.

## Lähteet

## Kirjallisuutta
*Vesa Rohila: *Nostalgiset polkupyörät*. Alfamer 2007. .

## Aiheesta muualla
*Artikkeli yrityksestä Suomen Turku -lehdessä 2/1961 (edellisellä aukeamalla artikkeli Kustaa Merilästä)
Joulun lauluja (Johanna Kurkelan albumi)

**Joulun lauluja** on suomalaisartisti Johanna Kurkelan kuudes studioalbumi. Sen julkaisi Kaiku Recordings 15. marraskuuta 2013. Albumin kappalemateriaali koostuu sekä Kurkelan tulkitsemista perinteisistä klassikoista että hänen itse sanoittamistaan täysin uusista joululauluista. Albumin julkaisun myötä Kurkela aloitti Suomen itsenäisyyspäivänä joulukiertueen, jonka aikana hän kiersi esiintymässä kirkoissa ympäri Suomea. 

Albumi nousi ensimmäisellä listaviikollaan Suomen virallisen albumilistan 12. sijalle. Sittemmin se on noussut parhaimmillaan kahdeksanneksi. Albumia on myyty kultalevyyn oikeuttava määrä, yli 10&nbsp;000 kappaletta.

## Kappaleet
#
#
#
#
#
#
#
#
#
#
#

## Lähteet
Pyhävuoren kalliomaalaus (Alajärvi)

**Pyhävuoren kalliomaalaus** sijaitsee Lappajärven kaakkoispuolella Alajärvellä Etelä-Pohjanmaalla. Kalliomaalaus on poikkeuksellinen siitä syystä, että paikka on matalaa vuorta ja on kaukana vesistöistä. Jos maalaus on esihistoriallinen, laajentaa se kalliomaalausten aluetta merkittävästi. Kalliomaalauksen löysi geologian harrastaja Kari Väisänen vuonna 2008.

## Kallio ja sen sijainti
Kallio sijaitsee 1,4 kilometriä Lappajärven rannasta lähellä Alajärven ja Vimpelin rajaa. Pyhävuori kohoaa 148 metriä merenpinnan yläpuolelle ja alueella risteilee eri vaellusreittien polkuja. Maalaukset sijaitsevat kalliossa lähellä luolamaisia muodostelmia, joita on paranneltu asumiseen kelpaaviksi kivimuurein. Näiden tekijäksi on mainittu Jaakko Reipakas (1855−1932), jonka eräkkomajaa muurit tukivat.

## Maalaus
Vuonna 2008 paikalle tehty arkeologinen tarkastusretki määritti kaksi 32 metrin etäisyydellä ollutta kohtaa, jossa esiintyi punaväriä. GTK:n erikoistutkija Kari Kinnunen tutki punaväriläikät ja totesi käyttämänsä menetelmän avulla punavärin olevan luontaista alkuperää. Toinen havainto tehtiin vuonna 2009, kun arkeologi Peter Holmblad totesi kalliossa olevan hirveä tai peuraa esittävä kuvio, jonka mitat ovat 17×13 senttimetriä. Havainnon vuoksi kuviota tutkittiin vielä vuonna 2010, jolloin kallion pinta tutkittiin geologisesti. Silloin huomattiin seikkoja, jotka voivat viitata jopa väärennöksen mahdollisuuteen. Kuvion kalliopinnasta puuttui muun muassa selvä jäkälä- ja leväkasvusto sekä maalauskohdan ympäriltä tavattua nokijäämää.

## Katso myös
* Pyhävuoren kalliomaalaus Kuhmoisissa

## Lähteet
* Luukkonen, Ismo: Pyhävuori
* 

### Viitteet

## Aiheesta muualla
* Holmblad, Peter & Herrgård, Mikael: Etelä-Pohjalaiset juuret 2, 2010
Hossain Mohammad Ershad

**Hossain Mohammad Ershad** (1. helmikuuta 1930 Dinhata – 14. heinäkuuta 2019) toimi Bangladeshin presidenttinä vuosina 1983−1990. Ollessaan maan armeijan komentaja hän teki 24. maaliskuuta 1982 verettömän vallankaappauksen, kumosi perustuslain, erotti hallituksen ja presidentti Abdus Sattarin sekä kielsi puolueiden toiminnan. Hän ilmoitti, että poikkeustila tulisi jatkumaan kaksi vuotta. Ershad nimesi presidentiksi Ahsanuddin Chowdhuryn ja otti itselleen pääministerin tehtävän. Tavoitteekseen hän ilmoitti maan poliittisen elämän vakauttamisen, korruption poistamisen ja hallintokoneiston kuntoon laittamisen. Nämä tavoitteet olivat kansan odotusten mukaisia, ja Ershad olikin suosittu kansan keskuudessa. Joulukuussa 1983 hän otti presidentin tehtävän itselleen. Vuoden 1984 maareformin kautta uudistettiin maataloutta ja annettiin talonpojille taloudellisia oikeuksia ensi kertaa maan historiassa. 

Poikkeustila päättyi vuonna 1986, kun maassa pidettiin parlamentin ja presidentin vaalit. Ershad tuli valituksi presidentiksi viisivuotiskaudelle. Jatkokausi oli kuitenkin vaikea, sillä vuonna 1987 puhjenneet oppositiovoimien mielenosoitukset pakottivat Ershadin julistamaan poikkeustilan. Hänen oli annettava jonkin verran periksi islamistisille vaatimuksille, ja maa julistettiin 1988 islamilaiseksi tasavallaksi. Vuoden 1990 levottomuudet pakottivat Ershadin eroamaan, ja presidentiksi tuli Shahabuddin Ahmed. Seuraavana vuonna Ershad joutui oikeuden eteen korruptiosyytteiden vuoksi, ja hän sai vankeustuomion. Hän teki kuitenkin paluun politiikkaan jatiya-puolueensa johtajana.

## Lähteet
Michael Kaeshammer

**Michael Kaeshammer** (s. 7. tammikuuta 1977 Offenburg) on saksalaissyntyinen pianisti. Hän opiskeli Saksassa seitsemän vuotta klassista pianonsoittoa. 13-vuotiaana hän löysi boogie woogien, jota hän alkoi soittaa klubeilla, konserteissa ja festivaaleilla eri puolilla maata. Hän muutti perheineen Kanadan länsirannikolle, jossa hän sai huomiota blues- ja jazzfestivaaleilla kesällä 1996. Kaeshammerin kolme ensimmäistä levytystä olivat *Blue Keys* (1966), *Tell You How I Feel* (1998) ja *No Strings Attached* (2000). 

Kaeshammer on saanut useita Juno-palkintoehdokkuuksia.

## Lähteet
Itsehallintopuolue

**Itsehallinto** (), aikaisemmin **Itsehallintopuolue** (), on färsaarelainen puolue, joka on perustettu 1909. Puolue aloitti toimintansa vuonna 1906, mutta julkaisi ensimmäisen poliittisen ohjelmansa vasta 1909. Puolueen perustivat unionipuolueesta eronneet edustajat. 

Itsehallintopuolue on Färsaarten vanhimpia puolueita, ja se perustettiin 1909 vastavoimana Tanskaan kuulumista kannattavalla unionipuolueelle. Puolue on ollut historiansa aikana kahdesti, vuosina 1916 ja 1936, Färsaarten parlamenttivaalien suurin puolue. Itsehallintopuolue hajosi kuitenkin vuonna 1939 maauudistuskiistaan. Sen perustajiin kuulunut Jóannes Patursson lähti puolueesta ja perusti muutaman vuoden päästä kansanpuolueen, joka sai noin puolet puolueen kannattajista. Itsehallintopuolueen kannatus lähti hajoamisen jälkeen laskuun, ja vuoden 1950 jälkeen se on saanut käytännössä enää 4–8 prosenttia äänistä. Vuoden 2011 parlamenttivaaleissa itsehallintopuolue sai 4,2 prosenttia äänistä ja yhden paikan Färsaarten parlamenttiin.

Puolue putosi Färsaarten parlamentista vuoden 2022 vaalien jälkeen saatuaan vain 938 ääntä.

Puolueen puheenjohtajana on vuodesta 2022 lähtien toiminut Sámal Petur í Grund. Puolueen ns. vaalikirjain on D.  

## Ideologia ja arvot
Itsehallintopuolue on keskustalainen puolue, joka kannattaa regionalismia ja sosiaaliliberalismia. Puolueohjelmansa mukaan puolueen tavoite on taata färsaarelaisille "täysi vastuu kansakunnastaan ja saada täysi päätösvalta". Tämä tarkoittaa Färsaarten itsenäistymistä kansanäänestyksen kautta ja pyrkimystä saada kansainvälistä tunnustusta.   

Tanskassa puolue on varsin lähellä Radikaali Venstreä. Itsehallintopuolueella ei ole ollut omia edustajia Tanskan parlamentissa.     

## Lähteet
*

### Viitteet

## Aiheesta muualla
*Kotisivut
Från Lexå till Glitterscenen

**Från Lexå till Glitterscenen: finlandssvenska tidsbilder, läsningar, författatporträtt 1960–2013** on Tuva Korsströmin kirjoittama suomenruotsalaisen kirjallisuuden katsaus noin vuodesta 1960 alkaen. 

Teoksen nimi kertoo kirjan sisällön aikarajat: Christer Kihlmanin teoksesta *Se upp salige!* (1960, suom. *[[Varo autuas!]]*) Monika Fagerholmin teokseen *Glitterscenen* (2009, suom. *Säihkenäyttämö*). Lexå on Kihlmanin teoksen kuvitteellinen tapahtumapaikka, joka saattaa viitata Porvooseen. 

Esipuheessa Korsström kertoo, että teos on tilaustyö, jossa alkuperäinen kustantaja Schildts toivoi käsiteltävän suomenruotsalaista kirjallisuutta viidenkymmenen viime vuoden ajalta siten että painotus olisi kirjailijoissa. Teos täydentäisi ja jatkaisi Thomas Warburtonin teosta *Åttio år finlandssvensk litteratur*, joka ilmestyi 1984. Sekä tekijä että uusi kustantaja Schildts & Söderströms totesivat työn hankalaksi, sillä aika oli ajanut ohi yhden kirjoittajan kirjallisuudenhistorioista. Sellaisen oli tehnyt vielä 1998 Georg C. Schoolfield teoksessa *A History of Finland's Literature*. Niinpä Korsströmin teos on siksi pikemminkin esseemäisen subjektiivinen, kuten hän sanoo. Kirjailija-artikkelit on koottu temaattisesti, ja niiden pituus vaihtelee lyhyestä perusteelliseen.

Teos pohjautuu hänen omiin lukukokemuksiinsa: "Halusin lukea itse, en toistaa aiemmin kirjoitettua."

## Vastaanotto
Teoksen subjektiivisuus herätti keskustelua, sillä runoilijoiden osuus oli siinä pienempi kuin prosaistien. ”Kääntääpä asian miten päin tahansa, kustantajan viesti on yksiselitteinen: kustantaja pitää vähemmän tärkeinä meitä, jotka on jätetty pois suomenruotsalaisen kirjallisuuden 50 viimeisestä vuodesta.” Korsström on vastannut siihen, että suomenruotsalainen lyriikka vaatisi aivan oman teoksensa.

## Lähteet
Ed Beers

**Edward Joseph "Eddy" Beers** (s. 12. lokakuuta 1959 Zwaag, Alankomaat) on entinen alankomaalainen jääkiekkohyökkääjä, joka pelasi urallaan 250 ottelua NHL:ssä. Hän teki lähes pisteen per peli, kunnes luokkaantuminen katkaisi hänen NHL-uransa. Hän ehti pelata Calgary Flamesissa ja St. Louis Bluesissa. Hän pelasi myös Denverin yliopistossa NCAA:ssa vuosina 1979-1982.

## Tilastot

## Lähteet
* 
* 
*
Ron Berteling

**Ron Berteling** (s. 6. syyskuuta 1957, Amsterdam, Alankomaat) on alankomaalainen entinen jääkiekkoilija. Hän pelasi Alankomaiden jääkiekkomaajoukkueessa Lake Placidin talviolympialaisissa 1980. Hän pelasi kotimaansa pääsarjassa 615 ottelua ja teki niissä 455 maalia sekä 1060 pistettä.

## Tilastot

## Lähteet
* 
* 

### Viitteet
Muhammad Aijub Khan

**Muhammad Aijub Khan** (1857 − 7. huhtikuuta 1914) myös tunnettu nimellä **[[Maiwandin tasitelu|Maiwand]]in voittaja** tai **Afganistanin prinssi Charlie** ja jonkin aikaa Heratin maakunnan kuvernöörinä. Hän oli Afganistanin emiiri 12. lokakuuta 1879 − 31. toukokuuta 1880  ja afgaanien johtaja toisessa afgaanisodassa. Häntä pidetään Afganistanin kansallissankarina ja hänet on haudattu Peshawariin.

27. heinäkuuta 1880 Malalai Maiwandilaisen avulla hän kukisti brittien armeijan, jota johti George Burrows Maiwandin taistelussa. Tämä oli suurin tappio mitä brittien intianarmeija koki toisen afgaanisodan aikana. Hän jatkoi Brittien joukojen piirittämistä Kandaharissa, mutta piiritys ei tuottanut tulosta. 1. syyskuuta 1880 hän hävisi kenraali Frederick Robertsin joukoille Kandalaharin taistelussa, joka lopetti toisen afgaanisodan.

Vuoden päästä Aijub Khan yritti valloittaa Kandaharin takaisin emiiri Abd al-Rahman Khanilta, mutta epäonnistui. Hän pakeni Persiaan (nykyinen Iran). Vuonna 1888 hän lähti Persiasta Brittiläiseen Intiaan, jossa eli eläkeläisenä vuoteen 1914 kuolemaansa asti.

## Lähteet